Kako zaustaviti netražene poruke na svojim e-mail adresama? - 2003-05-12
Internet se u Sjedinjenim Državama čini savršenim medijem za prodavače da šalju netražene e-mail ponude, prodajući sve od financijskih
Korisnici Interneta u Sjedinjenim Državama su zasuti brojnim reklamnim porukama koje svakodnevno primaju na svoje e-mail adrese. Riječ je o netraženim porukama koje se ovdje nazvaju Spam. Čujmo priču koju nam je o tome pripremila Carol Person. U Sjedinjenim Državama korištenje Interneta je jeftino. Telefonske kompanije ne naplaćuju po vremenu koje korisnici provedu na Internetu, kao u drugim zemljama. To Internet čini savršenim medijem za prodavače da šalju netražene e-mail ponude, prodajući sve od financijskih kredita do pornografije. Ovakve netražene e-mail poruke imaju ime - zovu se spam. Problem se pojavljuje kada veliki broj e-mail akvizitera pritiskom na dugme pošalju milone spam poruka. Lisa Dobbyn prima spam kod kuće: Primim jako mnogo, vjerovatno 90 poruka svakog dana. Spam je postao takav problem za pojedince i za business, da je razvijen skupi software kako bi se on blokirao. Procjenjuje se da će spam ove godine koštati američki business oko 10 milijardi dolara u padu produktivnosti, anti-spam tehnologiji i kroz druge troškove. Spam u tolikoj mjeri iritira neke ljude da oni otkazuju e-mail adresu i Internet provajdera. Neki od ključnih Internet provajdera: America Online, Yahoo i Microsoft se udružuju kako bi se borili protiv takvih poruka. Brian Arbogast iz Microsofta kaže: Mi sigurno možemo učiniti jako puno da smanjimo spam, posebno da promijenimo ekonomsku situaciju tako da se jednostavno onima koji šalju spam poruke to više financijski ne isplati. America Online blokira svakog dana oko dvije milijarde poruka od svojih klijenata. Filteri mogu blokirati spam, ali akviziteri kao Bob Dallas mogu promijeniti nekoliko stvari i lako zaobići filtere. ”Ako znamo kako ih zaobići, da li smo slobodni to uraditi. Naravno da jesmo. Moglo bi se reći - U ljubavi i ratu sve je dozvoljeno.“ Kompanija Boba Dallasa šalje milijarde e-mail poruka mjesečno. On uzme adrese korisnika interneta kada se oni logiraju na neku od njegovih poslovnih stranica. Više država je donijelo anti-spam zakone. Ali državni tužilac u državi Delaware, Jane Brady kaže da je zakon praktično nemoguće primijeniti: Oni svoju radnju postave na nekoliko dana. Dok im mi udjemo u trag i dok do nas stignu pritužbe, dok obavimo istragu, oni nestanu. Akviziteri šalju svoje spam poruke jer neki ljudi kupuju njihove proizvode. Medjutim, kritičari predvidjaju da će problem postati gori ukoliko se nešto ne učini da se oni obuzdaju. O problemu netraženih reklamnih poruka, David Borgida je u televizijskoj emisiji Glasa Amerike - Newsline, razgovarao sa Clyde Wayne Crews, direktorom za tehnološku politiku instituta Cato u Washingtonu i Howardom Bealesoom, direktorm Biroa za zaštitu potrošača Federalnog Komiteta za trgovinu. CREWS: Mi se susrećemo sa velikim problemom i pitanje je da li se sa njim nositi pravno ili tehnološki. Postoje brojni zakonodavni prijedlozi u tom smislu. Postoje i tehnološki. Na jedan ili drugi način mi troškove takvih poruka treba da prebacimo na one koji ih šalju. I to je vjerovatno pitanje tehnologije, kombinacija filtera, sertifikata e-mail poruka, postavljanje izmedju toga neke vrste sistema izazovi i odgovori. VOA: Gospodine Crews, vi očito vidite troškove, ali postoji li tu problem u oblasti američkog poslovanja? CREWS: Postoji pitanje slobode govora u vezi slanja e-maila, i to je problem. U mreži Interneta na kojoj mi možemo svakoga kontaktirati, svako može kontaktirati nas. I tu je izvor problema. I mi trebamo tražiti rješenje na jedan ili drugi način. Izgleda da je tehnološko rješenje konačan način kako to riješiti, mada mislim da to što Federalni Komitet za trgovinu radi boreći se protiv lažnih spam poruka takodjer prava stvar u tom cilju. VOA: Da čujemo više o tome. Gospodine Beales, da li vi, da li vlada na ovo gleda kao na problem, kao onemogućavanje ljudi da idu na internet i rade ono što žele, a da ne budu bombardovani. BEALES: Nema sunje da je to problem. To je dostiglo nivo i obim i sadrži mnoge prevare, da se jednostavno ne može ignorirati. Mi to moramo rješavati. Mi smo pokušali lansirati prvi sistematski napad na lažne i obmanjujuće ponude. Ono što smo otkrili jeste da su dvije trećine svih spam poruka, promatrajući poruku samu za sebe, lažne. Ili imaju lažnu identifikaciju od koga dolaze, ili lažne ponude, ili je nešto očito lažno u spam poruci samoj od sebe. Tako da je problem kod ovih poruka što one većinom u sebi nemaju ništa što bi moglo biti korisno za bilo šta, kaže na kraju Howard Beales.